יהושע חסן

סר יהושע אברהם חסן (באנגלית: Sir Joshua Abraham Hassan GBE KCMG LVO; 21 באוגוסט 1915 – 1 ביולי 1997) היה ראש השרים הראשון של גיברלטר.

ביוגרפיה
חסן נולד למשפחה יהודית שחייתה כ-300 שנה בגיברלטר, לשם הגיעה ממרוקו וממינורקה. הוא הוסמך כעורך דין והמשרד שהקים קיים עד היום.

חסן עמד בראש המפלגה לקידום האזרח במושבה הבריטית גיברלטר, ושימש כראש הממשל (Chief Minister) של המושבה במשך שתי תקופות כהונה לא רצופות (1964–1969 ו-1972–1987). בסך הכל הוא ניצח בעשר מערכות בחירות. הוא נחשב לאבי הפוליטיקה של גיברלטר ולפוליטיקאי החשוב ביותר במחצית השנייה של המאה ה-20 בחצי האי.

ב-1969 הוביל את העימות בין גיברלטר לספרד השכנה שבראשות הרודן פרנסיסקו פרנקו. ספרד סגרה את הגבול בינה לבין גיברלטר, על מנת ליצור לחץ כלכלי עליה.

חסן עמד גם בראש ועד בית הכנסת "נפוצות יהודה", במקביל לכהונתו כראש הממשלה.

בתו, פלר חסן-נחום, עלתה לישראל, והיא חברת מועצת העיר ירושלים מטעם מפלגת "ירושלמים", מאז 2016. בבחירות המוניציפליות בשנת 2018 נבחרה שוב למועצת העיר מטעם סיעת ירושלים תצליח, והיא מכהנת כמשנה לראש העיר, משה ליאון.

בתו, מרלן חסן-נהון נבחרה לפרלמנט בגיברלטר בשנת 2015 ובשנית ב-2019.

בשנת 2008 – אחיין שלו, סולומון לוי, מונה למשך שנה לתפקיד ראש העיר גיברלטר.

ראו גם 
 יהדות גיברלטר

לקריאה נוספת 
 אליהו בירנבוים, שבת מול חופי מרוקו, מתוך אתר דעת. פורסם במקור ראשון - מוסף שבת, 7 במאי 2008.

קישורים חיצוניים

 

ערכים שבהם תבנית בריטניקה אינה מתאימה
יהודים גיברלטרים
ראשי ממשלה יהודים
פוליטיקאים יהודים
פוליטיקאים גיברלטרים
מסדר מיכאל הקדוש וג'ורג' הקדוש: גבירות ואבירים מפקדים
אבירי הצלב הגדול של מסדר האימפריה הבריטית
המסדר הוויקטוריאני המלכותי: לוטננטים
ילידי 1915
נפטרים ב-1997